**Te-am strigat iar tu mi-ai răspuns!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am strigat iar tu mi-ai răspuns!

...

Când viața din mine, parcă tot mai puțină,

Într-o noapte adâncă părea că s-a dus,

Te-am strigat plin de dor și nu mi-ai răspuns,

Dar amintirea cu tine m-a umplut de lumină!

...

În vremea când eram două flori în grădină

Atât de multe cuvinte în noi s-au ascuns,

Dar când ecoul tăcerii de atunci m-a ajuns

Plin de dor te-am strigat și nu mi-ai răspuns!

...

O, și câți ani fără tine de atunci s-au tot dus

Și cât dor îmi era de privirea-ți senină,

Dar te-am strigat disperat și tu mi-ai răspuns,

Iar acum lângă tine, sunt plin de lumină!